سوریه-نین عراق سرحدینه یاخین البوکمال بؤلگه‌سینده ایرانین دستکله‌دیگی ترور قروپ‌لارینا مخصوص 3 حربی نقطه‌یه ائدیلن هاوا هوجوموندا اؤلن و یارا‌لانان‌لارین اولدوغو بیلدیریلیر.
دیرالزور ویلایتی‌نین البوکمال محلی‌نین دوغوسوندا ایرانین دستکله‌دیگی قروپ‌لارا مخصوص 3 حربی منطقه‌یه هاوا ضربه‌لری ائندیریلیب.
هانسی اؤلکه‌یه مخصوص اولدوغو هله معین ائدیله بیلمه‌ین (سلاح‌لی پیلوت‌سوز اوچان آپارات) سیها-لار طرفیندن حیاتا کئچیریلن هوجوم‌لار نتیجه‌سینده 7 پارتلاییش سسی ائشیدیلیب.
هوجوم نتیجه‌سینده اؤلن و یارا‌لانان‌لارین اولدوغو بیلدیریلیب.
هاوا هوجوملاریندان‌ تخمینن یاریم ساعات اول بولوجو ترور تشکیلاتی ی.پ.گ/پ.کا.کا-نین ایشغال ائتدیگی حسکه ایالتی‌نین شدادی قصبه‌سینده‌کی گاز ساحه‌سینه راکت هوجومو تشکیل ائدیلمه‌سی دقت چکیب. هوجوم نتیجه‌سینده 3 ماشین یاندیریلیب.
اسد رژیمی سیرا‌لاریندا اولان البوکمال قصبه‌سینده‌کی ایران سپاه پاسداران بازاسینا 14 ژوئن تاریخینده 3 ماشینا و 15 سپتامبردا منشعی بیلینمه‌ین دؤیوش طیاره‌لری طرفیندن هاوا ضربه‌لری ائندیریلیب. ایکی هوجومدا 3 نفر هلاک اولوب، 4 نفر خسارت آلیب.
